
  
DR.30.9.2013 1  

 

MALAYSIA 

DEWAN RAKYAT 

PARLIMEN KETIGA BELAS 

PENGGAL PERTAMA 

MESYUARAT KEDUA 

Isnin, 30 September 2013 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato’ Haji Ismail bin Haji Mohamed Said) 
 mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato' Haji Abdul Rahman bin Mohamad [Lipis] minta Perdana Menteri 

menyatakan bilakah pembinaan Program Perumahan Rakyat 1Malaysia (PR1MA) di 
kawasan Parlimen Lipis akan mula dilaksanakan kerana difahamkan projek PR1MA yang 
akan dilaksanakan ini merupakan lokasi terawal di Pahang yang akan melaksanakan projek 
tersebut dan ia merupakan satu rahmat kepada penduduk terutama golongan miskin untuk 
memiliki kediaman selesa. 

Menteri di Jabatan Perdana Menteri [Dato’ Seri Shahidan bin Kassim]: 
Bismillahi Rahmani Rahim. Terima kasih Tuan Yang di-Pertua. Pada masa sekarang ini, 

PR1MA memberi perhatian kepada pembangunan di bandar dan juga pinggiran bandar. Ini 
memandangkan golongan yang berpendapatan sederhana yang tinggal di pinggir bandar 
dan juga bandar berada dalam keadaan yang cukup kritikal untuk mendapatkan rumah. 
Walau bagaimanapun, kerajaan negeri juga berusaha bersama-sama untuk melaksanakan 
rumah-rumah mampu milik mengikut kriteria masing-masing. Contohnya, program Kerajaan 
Negeri Pahang di Lipis. Walaupun perkataan PR1MA digunakan tetapi ini ialah program 
kerajaan negeri yang mengenakan syarat-syarat tertentu untuk kerajaan negeri.  

Contohnya, pendapatan yang diambil kira ialah RM5,000 ke bawah sementara 
untuk PR1MA, kita mengambil kira pendapatan di antara RM2,500 sehingga RM7,500 dan 
harga rumah ialah di antara RM100,000 sehingga RM400,000. PR1MA di Pahang ini, 
rumahnya ialah berharga RM100,000 dan ia ada syarat lain seperti mesti bermastautin di 
Pahang dan lain-lain lagi. Jadi, usaha PR1MA ini akan kita teruskan dari semasa ke 
semasa dengan penumpuan awal iaitu di kawasan bandar dan juga pinggir bandar utama.   

Dato’ Haji Abdul Rahman bin Mohamad [Lipis]: Terima kasih Tuan Yang di-

Pertua. Kita semua tahu PR1MA ini adalah satu projek yang agendanya ialah untuk 
membantu rakyat sama ada golongan pertengahan ataupun golongan miskin. Jadi soalan 
saya ialah pendapatan RM2,500 hingga RM7,500 bagi golongan yang layak. Bagaimana 
keadaan sekiranya pemohon tersebut yang layak? Maksud saya gajinya RM2,500 tetapi 
oleh kerana pinjaman-pinjaman tertentu, maka pendapatan beliau telah rendah daripada 
RM2,500. Adakah dia layak?   

Saya merakamkan ucapan terima kasih kepada Yang Amat Berhormat Menteri 
Besar Pahang kerana melancarkan di Lipis yang pertama tetapi belum dibina. Tanah di 
negeri Pahang untuk PR1MA diberi percuma sahaja untuk pembinaan perumahan tersebut. 
Berertinya rakyat Pahang kalau dapat dilaksanakan PR1MA ini dengan jumlah yang besar, 
maka Kerajaan Negeri Pahang mendapat satu keuntungan untuk membantu golongan yang 
saya katakan tadi.   



MALAYSIA DEWAN RAKYAT PARLIMEN KETIGA BELAS PENGGAL PERTAMA MESYUARAT KEDUA Isnin, 30 September 2013 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Haji Ismail bin Haji Mohamed Said) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Haji Abdul Rahman bin Mohamad [Lipis] minta Perdana Menteri menyatakan bilakah pembinaan Program Perumahan Rakyat 1Malaysia (PR1MA) di kawasan Parlimen Lipis akan mula dilaksanakan kerana difahamkan projek PR1MA yang akan dilaksanakan ini merupakan lokasi terawal di Pahang yang akan melaksanakan projek tersebut dan ia merupakan satu rahmat kepada penduduk terutama golongan miskin untuk memiliki kediaman selesa. Menteri di Jabatan Perdana Menteri [Dato' Seri Shahidan bin Kassim]: Bismillahi Rahmani Rahim. Terima kasih Tuan Yang di-Pertua. Pada masa sekarang ini, PR1MA memberi perhatian kepada pembangunan di bandar dan juga pinggiran bandar. Ini memandangkan golongan yang berpendapatan sederhana yang tinggal di pinggir bandar dan juga bandar berada dalam keadaan yang cukup kritikal untuk mendapatkan rumah. Walau bagaimanapun, kerajaan negeri juga berusaha bersama-sama untuk melaksanakan rumah-rumah mampu milik mengikut kriteria masing-masing. Contohnya, program Kerajaan Negeri Pahang di Lipis. Walaupun perkataan PR1MA digunakan tetapi ini ialah program kerajaan negeri yang mengenakan syarat-syarat tertentu untuk kerajaan negeri. Contohnya, pendapatan yang diambil kira ialah RM5,000 ke bawah sementara untuk PR1MA, kita mengambil kira pendapatan di antara RM2,500 sehingga RM7,500 dan harga rumah ialah di antara RM100,000 sehingga RM400,000. PR1MA di Pahang ini, rumahnya ialah berharga RM100,000 dan ia ada syarat lain seperti mesti bermastautin di Pahang dan lain-lain lagi. Jadi, usaha PR1MA ini akan kita teruskan dari semasa ke semasa dengan penumpuan awal iaitu di kawasan bandar dan juga pinggir bandar utama. Dato' Haji Abdul Rahman bin Mohamad [Lipis]: Terima kasih Tuan Yang di- Pertua. Kita semua tahu PR1MA ini adalah satu projek yang agendanya ialah untuk membantu rakyat sama ada golongan pertengahan ataupun golongan miskin. Jadi soalan saya ialah pendapatan RM2,500 hingga RM7,500 bagi golongan yang layak. Bagaimana keadaan sekiranya pemohon tersebut yang layak? Maksud saya gajinya RM2,500 tetapi oleh kerana pinjaman-pinjaman tertentu, maka pendapatan beliau telah rendah daripada RM2,500. Adakah dia layak? Saya merakamkan ucapan terima kasih kepada Yang Amat Berhormat Menteri Besar Pahang kerana melancarkan di Lipis yang pertama tetapi belum dibina. Tanah di negeri Pahang untuk PR1MA diberi percuma sahaja untuk pembinaan perumahan tersebut. Berertinya rakyat Pahang kalau dapat dilaksanakan PR1MA ini dengan jumlah yang besar, maka Kerajaan Negeri Pahang mendapat satu keuntungan untuk membantu golongan yang saya katakan tadi.